cyanic-selkie/wikianc huggingface dataset:
Рамнодушен (расказ)
Рамнодушен е расказ на францускиот писател Марсел Еме. Расказот е објавен на македонски јазик во 2008 година (во состав на збирката раскази под наслов “Париски приказни”), од страна на издавачката куќа “Темплум”, а преводот од француски јазик е направен од Ружа Димишковска.
Содржина
Штотуку излезен од затвор, главниот јунак на расказот оди кај криминалецот Меде, барајќи некоја работа. Меде му вели дека повеќе не се занимава со такви работи и го упатува кај друг криминалец, со име Гистав. Гистав има вооружена група која ги ограбува околните фармери, често извршувајќи брутални убиства. Главниот лик се истакнува со своето ладнокрвно и професионално извршување на убиствата и поради тоа, тој е унапреден, така што добива друга работа. Неговата задача е да носи клиентите до една ливада од каде што божем тие треба со авион да пребегаат во Англија, но наместо тоа, тој треба да ги убие и да им ги земе вредните работи. Сепак, нему не му се допаѓа идејата да убива на таков подмолен начин и затоа му ја кажува вистината на клиентот и не го извршува убиството. Потоа оди кај Големата Бети, која му била љубовница на татко му, а со која и тој самиот имал неколку сексуални односи. Таа му кажува дека Меде и организирал тајно пребегување во Англија, со авион. Така, тој дознава дека, всушност, Меде е неговиот шеф. Утредента, тој ги изненадува Меде и Големата Бети и ги заклучува во подрумот на напуштената куќа во која тој треба да ја убие Бети. Притоа, тој им фрла еден револвер и Меде и Бети се борат за да го земат револверот. Главниот лик на расказот седи на ливадата и слуша истрел, а потоа од подрумот излегува Бети.
Науката во 1799 година
1799 година во науката опфаќа некои значајни настани.
Илија Димовски - Гоче
Илија Димовски, познат со прекарот „Гоче“ ( во, Костурско, — во Скопје) — македонски национален деец од Егејскиот дел на Македонија, борец за националните права на Македонците под Грција, учесник во НОВ.
Животопис
Во работничкото и македонското националноослободително движење се вклучил во предвоениот период. Учесник во ВМРО (об.) поради што е прогонуван и интерниран. Во 1941 година се отцепил од КПГ и формирал засебна македонска партиска организација со македонска национална платформа. Од 28 февруари 1943 година е командант е на Партизанскиот одред „Вичо“. На 2 август 1944 година станал комесар, а набргу и командант на Леринско-костурскиот македонски баталјон во составот на ЕЛАС. На 12 октомври 1944 година е поставен за командант на Леринско-Костурската македонска бригада, а на 18 ноември 1944 за командант на Првата егејска ударна бригада. Оваа бригада е првата која продефилирала во ослободена Битола. Во септември 1946, командувал со македонските партизански единици на НОФ на планината Вичо, а во почетокот на 1947 со баталјон на ДАГ. Бил член на главниот одбор на НОФ на Македонците од егејскиот дел на Македонија.
Thriller (албум)
„Thriller“ е шестиот студиски албум на американскиот пејач Мајкл Џексон. Албумот го објави Епик рекордс на 30 ноември 1982 година после критичкиот и комерцијално успешен албум на Џексон „Off the Wall“.
Во албумот „Thriller“ ги има следниве жанрови: поп, соул, ритам и блуз, рок и други. Со продукциски буџет од 750 илјади долари, снимање на материјалот траело од април од ноември 1982 година во студиото „Вестлејк рекординг студио“ во Лос Анџелес, Калифорнија. Со асистенција на продуцентот Квинси Џонс, Џексон напишал четири од девет песни кои се нашле на конечното издание. За само една година, „Thriller“ постана најпродаваниот албум на сите времиња со проценка од 65 до 110 милиони продадени копии. Во Соединетите Американски Држави го дели првото место со „Their Greatest Hits (1971-1975)“ компилација на најголемите хитови на бендот Иглс во списокот на најпродавани албуми на сите времиња. Седум песни се издадени како синглови и сите влегле меѓу првите десет на топ-листата „Билборд хот 100“. „Thriller“ освои седум рекордни Греми Награди 1984.
„Thriller“ го постави Џексон меѓу доминантните поп звезди на крајот од 20 век и му овозможи да ги сруши расните бариери. Еден е од првите албуми кои ги користеле спотовите како успешни промотивни алатки. Спотовите на песните „Thriller“, „Billie Jean“ и „Beat It“ редовно се прикажуваат на Музичката телевизија. Во 2001 година издадена е специјална едиција на албумот која содржи аудио интервјуа, демо снимка и наградената песна од страна на Греми „Someone in the Dark“. Албумот е повторно издаден во 2008 година, како „Thriller 25“, и на албумот се наоѓаат ремикси, необјавени материјали и ДВД.
„Thriller“ го зазема дваесеттото место на листата „500 најдобри албуми на сите времиња“ кој ја објави магазинот Ролинг стоун 2003 година и третото место на листата „Дефенитивно 200 најдобри албуми на сите времиња“. Албумот се чува во Конгресната библиотека со опис дека е културно претпознатлив.
Џенова
Џенова (италијански Genova) — град во Северна Италија и воедно главен град на регионот Лигурија. Неговиот природен излез на море направил овој град да биде едно од најголемите италијански пристаништа за стоката која пристигнува од Север. Градот потекнува од античко време а се афирмирал како активен трговски центар уште во времето на римската епоха. За време на средниот век Џенова станала моќна приморска Република и нејзиниот економски просперитет овозможил изградба на многубројни палати и цркви. Градот забележал најсилна експанзија во 1800 година.
Габровчица
Габровчица — река во Северозападна Македонија и притока на реката Вардар.
Течение
Реката извира на Шар Планина, во атарот на селото Доброште. Нејзиното течение е северостично од градот Тетово. По своето течение, реката поминува низ Доброште и се развондува низ полето. Габровчица се влева во реката Вардар за време на висок водостој.
Колед
Колед, Коледа словенско божество на зимата.
Особености
За постоење на ова божество се останати многу траги во наративното народно тврештво, но и неговата исклучителна присутност како митолошки елемент при зимските обреди. Тој претставува млад коњаник кој донесува родна година и е персонификација за новото сонце. Постои верување дека со оглед на тоа дека коледарските песни слават раѓање на младиот (новиот) бог, кој во јужнословенската митологија го претставувал Сварожиќ, синот на Сварог, Колед е второ име за младиот бог на плодност, Сонцето. Во јужнословенската митологија коледарските песни се јавуваат со напев „коледе, коледе“ со кој всушност се предизвикува појавување на божеството и неговото циклично владеење со претстојната година.
Јаблана (Загорје на Сава)
Јаблана (словенечки: Jablana) — населба во Општина Загорје на Сава во средна Словенија. Областа е дел од историскиот регион Горењска. Населбата сега е вклучена во Засавскиот статистички регион.
Бела Чука (Ерџелија)
Бела Чука — археолошко наоѓалиште во светиниколското село Ерџелија. Наоѓалиштето претставува водовод од римското време. При копањето на каналот за наводнување, на 1 км северно од селото биле откриени керамички цевки - тубули од водовод.
Пашали
Пашали — село во Албанија. Селото се наоѓа во областа Белград и општината Ура Вајгуроре.
Империја (град)
Империја (италијански Imperia) — град во Северна Италија, сместен во регионот Лигурија. Овој град името го добил по потокот Имперо (итал. Impero) кој тече меѓу Порто Маурицио и Онеља (практично градот настанал во 1923 година со спојување на тие два центри). Познато е неговото пристаниште како и плажите кои привлекуваат туристи од целиот свет.
Градиште 2 (Виничка Кршла)
Градиште 2 ― археолошко наоѓалиште во виничкото село Виничка Кршла. Наоѓалиштето претставува утврдена населба од железното време и доцноантичкото време. На висок рид со доминантна местоположба над Драгобрашка Река се зачувани остатоци од бедем, а по површината се среќаваат делови од керамички садови.
157 п.н.е.
157 п.н.е. — година според општоприфатениот календар. Тоа била 157. година пред новата ера, 157. од првиот милениум п.н.е., 57. од 2 век п.н.е. и осма од 150-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5351 и 5352 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4593 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3603 и 3604 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 596.
Нарендра Моди
Нарендра Дамодардас Моди (роден на 17 септември 1950 година), широко познат како Нарендра Моди е индиски политичар кој служи како 14-ти и сегашен премиер на Индија од 2014 година. Тој бил главен министер на Гуџарат од 2001 до 2014 година и е пратеник во парламентот на Варанаси. Моди е член на партијата Баратија Џаната (БЈП) и на Раштарија Свејамсевак Санг (РСС), хинду националистичка волонтерска организација. Тој е првиот премиер надвор од Индискиот национален конгрес кој освои два последователни мандати со целосно мнозинство и вториот што заврши повеќе од пет години на функцијата по Атал Бихари Вајпаи.
157 п.н.е.
Други календари
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 157 година се протега во 2479 и 2480, додека според второто гледиште, годината трае во текот на 2539 и 2540 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 386. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 802 и 801 исламска година пред хиџра.
NGC 3649
NGC 3649 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3649 се споменува и како IC 682, UGC 6386, MCG 3-29-38, CGCG 96-36, KCPG 281B.
Откривање
Објектот е откриен на 23 февруари 1784 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3649 е од видот SBa. Видливиот сјај со голо око изнесува 13,7 m, а оној во рамките на интервалот од минималната до максималната честота 14,6 m, додека површинскиот сјај изнесува 13,4 m/лм2. NGC 3649 има привидни димензии од 1,4' х 0,6'.
Астрономски податоци
Објектот е од епохата Ј2000.0. Положбениот агол на објектот е во износ од 140°.
Користена литература
Sky Publishing Corp. and Cambridge University Press, 1985. (3098,238)
Тоде Јовановски
Тоде Бошков Јовановски ( во ―  во ) ― македонски партизан, револуционер, борец за слобода на Македонија и учесник во НОВ.
Животопис
Роден е во сиромашно семејство. Се занимавал со земјоделство и чување на добиток. Бил регрутиран во Бугарската армија.
Непосредно по 9 септември, т.е. по капитулацијата на фашистичка Бугарија, стапил во антифашистичката бугарска армија. Оттаму се вратил на 10 октомври 1944 година во Македонија, за да земе учество во борбите против Германците. Загинал на 8 ноември 1944 година во борбите за ослободување на Штип. Неговите посмртни останки биле пренесени и закопани во родното село Раштак.
Пластичен Исус (филм)
Пластичен Исус (српски: Plastični Isus) - југословенски филм од 1971 година, во режија на Лазар Стојановиќ, кој е автор и на сценариото. Главните улоги ги играат: Томислав Готовац, Светлана Глигориевиќ, Вукица Ѓилас, Кристина Прибичевиќ, Живоин Глигориевиќ, Маланија Бугаиновиќ и Мида Стефановиќ. „Пластичен Исус“ бил дипломски труд на Стојановиќ, а уште пред службената премиера бил забранет и ставен во бункер. Ова е единствениот филм во југословенската кинематографија чиј режисер бил обвинет за „непријателска пропаганда“ и во 1973 година бил осуден на затворска казна во траење од три години, а неговите професори Александар Петровиќ и Живоин Павловиќ биле избркани од работа. Оттука, филмот се смета за симболичен почеток на новиот бран во југословенската кинематографија во 1970-тите. Во „Пластичен Исус“, за првпат во југословенскиот филм, се споменуваат темите од типот на хомосексуалноста и промискуитетот, а првпат се појавува и кадар на гол маж.
Синопсис
Паралелно со главното дејство, во филмот се уфрлени и бројни архивски снимки поврзани со студентските демонстрации во Југославија, четниците, усташите, Хитлер и Тито со кои се прави споредба меѓу различните режими. Исто така, во филмот е снимена венчавката на режисерот Љубиша Ристиќ на која присуствувале бројни претставници од Комунистичката партија, ЈНА и државната безбедност.
158 п.н.е.
158 п.н.е. — година според општоприфатениот календар. Тоа била 158. година пред новата ера, 158. од првиот милениум п.н.е., 58. од 2 век п.н.е. и деветта од 150-тите п.н.е.
Други календари
Годината е броена од страна на различни народи, па се среќава во бројни други календари. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 5350 и 5351 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 4592 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 3602 и 3603 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 595.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 158 година се протега во 2478 и 2479, додека според второто гледиште, годината трае во текот на 2538 и 2539 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 385. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 803 и 802 исламска година пред хиџра.
Кантар
Кантар (qinṭār) – вага со подвижен тег со носивост од 10 или 20 килограми, која при вагањето се држи в рака. Се состои од лост со нееднакви краци, со сад и/или кука за товар обесени на едната страна и тег кој може да се поместува по врежана скала на другата страна на лостот. Кантарот е вид на вага со нееднакви краци и служи за брзо мерење. Кај оваа вага тегот е секогаш ист, само се менува кракот.
Лост
Лостот е цврсто тело, најчесто во облик на рамен или закривен стап, кое под влијание на силите може да се врти околу една оска. Силите кои делуваат на лостот во рамнина нормална на оската на можна ротација, помножени со оддалеченоста на нивната насока на делување од оската (крак на силата), го даваат моментот на силата, кој е дотолку поголем доколку е оддалеченоста поголема. Лостот е во рамнотежа кога алгебарскиот збир на сите моменти кои делуваат на лостот, еднаков на нула (закон на лостот). Со тоа, со сразмерно мали сила може да се совладаат големи оптоварувања, и на тој принцип работат различни алати (ножици, клешта), направи (вага, кантар, педал) и посложени механизми. Кај поосетливите пак справи, на пример кај пинцетата (понекогаш се нарекува и лост од трет ред), може од поголема сила да се постигне помала. Лостот може да биде двокрак (лост од прв ред), кај кој силите делуваат на спротивни страни од оската на вртење, или еднокрак (лост од втор ред), каде сите сили се од една страна во однос на оската. Лостот историски, заедно со косата рамнина, макарата, тркалото оската, винтот и хидрауличната преса, се вбројува во прости механизми. Поставувањето на законот за лост му се припишува на старогрчкиот математичар и пронаоѓач Архимед.
Условот за рамнотежа на лостот е алгебарскиот збир на моментите на сили да биде еднаков на нула. Овој услов на рамнотежа важи без разлика дали на лостот делуваат две или повеќе сили.
Ако го посматраме лостот занемарувајќи ја неговата тежина, т.е. ако неговата тежина не ја земаме при пресметките, велиме дека тоа е математички лост, а ако тежината на лостот ја земаме, имаме физички лост.
Ваги со нееднакви краци
Ако краците се еднакви, масите директно се споредуваат, инаку важи:
Вагата кај која односот на краците е D1/D2 = 1/10 се нарекува децимална вага, а ако е D1/D2 = 1/100 центезимална вага. Таквите ваги ја споредуваат масата на товарот со десет пати, односно сто пати помала маса на тегот и служат за мерење на поголеми товари (од неколку десетици килограми до неколку тони кај камионските ваги).
Адријана Алачки
Адријана Алачки — македонска пејачка на народна музика. Таа живее и работи во Скопје. Покрај соло кариерата, Адријана Алачки понекогаш настапува со групата наречена „Четири грации“, каде покрај Адријана се и Благица Павловска, Росана Тодоровска и Бади Бекир. До 2011 година Андријана била во брак со Горан Алачки со кого има две деца. Во 2011 година Адријана започнала со емитување на своја кулинарска емисија наречена „Вкусот на традицијата“, која се емитува на ТВ Алфа.
Кариера
Во нејзината професионална кариера можат да се најдат четири касети, две самостојни цедеа, голем број фестивали, турнеи, петнаесетина години на естрадата и последниот албум наречен „Меланхолија“.
Сообраќајна незгода
На 8 октомври 2014, Адријана Алачки управувајки го својот автомобил марка Ауди, прегазила пешак Киро Деловски (76) на улицата Рузвелтова. Пејачката била во алохолизирана состојба, а пешакот починал истиот ден. Ослободена е од вина, со отфрлена кривична пријава.
Национална класа (филм)
„Национална класа до 785 ccm“ — југословенски филм од 1979 година, во режија на Горан Марковиќ. Главните улоги ги играат: Драган Николиќ, Богдан Диклиќ, Горица Поповиќ, Раде Марковиќ, Александар Берчек, Оливера Марковиќ, Воја Брајовиќ, Бора Тодоровиќ, Ирфан Менсур, Миќа Томиќ итн. „Национална класа“ е вториот филм на Марковиќ, истакнат претставник на т.н. прашка школа во југословенската кинематографија. Главниот лик во филмот е типичен претставник на карактеризациските стремежи на прашката школа во тематизирањето на современата урбана младина: тој е динамичен, независен индивидуалец кој не се вклопува во општествената средина, но неповратно е заробен во малограѓанските окови. Насловната песна за филмот ја пее Дадо Топиќ, а другите песни ги пеат Оливер Драгојевиќ, Слаѓана Милошевиќ, Оливер Мандиќ и браќата Вранешевиќ.
NGC 6022
Објектот бил предмет и на други истражувања, па освен како NGC 6022 се споменува и како MCG 3-41-9, CGCG 108-20.
Откривање
Објектот е откриен на 19 мај 1881 година од страна на Едуар Жан Мари Стефан, со помош на рефлекторски телескоп, чијашто леќа имала пречник од 31,5 см.
Податоци од набљудување
Според морфолошката класификација на галаксиите, NGC 6022 е од видот SBbc. Видливиот сјај со голо око изнесува 14,7 m, а оној во рамките на интервалот од минималната до максималната честота 15,3 m, додека површинскиот сјај изнесува 13,5 m/лм2. NGC 6022 има привидни димензии од 0,7' х 0,5'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 15 ч 57 м 47,9 с, а неговата деклинација, односно висината на лакот на тој агол, +16° 16' 58"". Положбениот агол на објектот е во износ од 75°.
Други поделби
Проучување на NGC 6022 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 56495. Во рамките на атласот на длабокото небо, Уранометрија 2000.00, објектот припаѓа на групата означена со бројот 200; додека во Каталогот на основни ѕвезди (GSC) е групиран под бројот 1496. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 83.
Папа Јован XXI
Јован XXI (лат. Johannes PP. XXI; околу 1215 - 20 мај 1277) — римски папа од 8 септември 1276 до 20 мај 1277. Тој бил единствениот папа од португалско потекло.
Тој требал да биде Јован XX, но неправилните пресметки, делумно поради легендарната папа Јована, која се сметала за Јован VIII, а и делумно поради антипапите. Педро Жулиан со своите познавањња се сметал дури и за волшебник. Тој бил лекар, потоа кога се оддал на религијата станал епископ на Тускул.
Откако бил избран за папа си дал одредена цел, да организира крстоносен поход. Се смета дека тој бил главниот посредник во спорот помеѓу Алфонсо Кастиљски и Филип III околу наследството во Кастиља.
Мајкл Доусон
Мајкл Ричард Доусон (роден на 18 ноември 1983 во Норталертон) — англиски фудбалер кој игра за Хал Сити и англиската репрезентација, како централен одбранбен играч.
Технички одлики
Доусон е централен одбранбен играч, кој важи за одличен man marker во двобоите 1 на 1, а исто така има добар преглед на играта и е добар разигрувач на топката.
Нотингaм Форест
Роден во Норталертон, Северен Јоркшир, Доусон израснал во Лајбрн и присуствувал во училиштето Венслејдел. Тој е помлад брат на одбранбениот играч на Сканторп Јунајтед, Енди Доусон. Тој ја започнал својата фудбалска кариера играјќи за неговиот локален тим, ФК Норталертон Јуниор, а исто така поминал една година играјќи за Ричмонд пред да потпишете со младинскиот тим на Нотингам Форест на возраст од 14. Тој станал професионалец во ноември 2000 година и го направил своето деби за Нотингам Форест на 1 април 2002 против Волсал во поразот со 3-2 на домашен терен.
За време на сезоната 2002-03, Доусон формирал цврсто партнерство со ветеранот Дес Вокер кога популарните шумари завршиле како шести во Првата дивизија и на крајот загубиле со 4-3 во реваншот од плеј-оф полуфиналето против Шефилд Јунајтед, но Доусон го пропуштил тој натпревар откако бил исклучен во првиот двобој на двата тима.
Кога Нотингам Форест претрпел испаѓање во третото ниво за само вторпат во својата историја тој и еден од неговите соиграчи од Форест, левото крило Енди Рид, потпишале за Тотенхем на 31 јануари 2005 година за необјавена сума која се смета дека била во комбинирана вредност од 8 милиони £.
Тотенхем
Доусон го направил своето деби за Тотенхем кон крајот на сезоната 2004-05 во натпреварот Ливерпул-Тотенхем 2-2, на 16 април 2005 година.
Доусон уживал во добрата сезона 2005-06, импресионирајќи многумина со неговите воздушни способности и однос. На 28 март 2006 година потпишал продолжување на договорот кој би траел до 2011 година.
На 5 ноември 2006 година, Доусон го постигнал својот прв натпреварувачки гол за Тотенхем во нивната победа со 2-1 над Челзи на Вајт Харт Лејн. Неговиот погодок го израмнил резултатот на 1-1 откако Клод Макелеле го отворил резултатот за Челзи, а Арон Ленон го постигнал победничкиот погодок. Доусон првпат бил капитен на тимот во ФА Куп четврт-финалето на гостувањето против Челзи поради повредите на заменик капитените Роби Кин и Пол Робинсон, и на редовниот капитен на клубот Ледли Кинг. По сезоната во која играл на сите, од 59-те натпревара на Тотенхем тој бил награден со нов пет-годишен договор на 11 мај 2007 година, кој би го сочуваал во клубот до 2012 година, и покрај тоа што сè уште имал неколку години од неговиот договор.
Во сезоната 2008-09, Доусон станал повеќе ограничен во однос на претходната сезона поради доаѓањето на Џонатан Вудгејт од Мидлзборо. Сезоната 2009-10 била оценета од многумина како најдобрата сезона на Доусон во дресот на Спарс, откако тој му помогнал на клубот да го овои четврото место во лигата, нивниот највисок дострел на крајот од една сезона за 20 години и обезбедено место во квалификациите за Лигата на шампионите. Првично Доусон бил оставен уште еднаш да се бори за влез во почетната постава што делумно се должело на доаѓањето на Себастијан Басонг од Њукасл Јунајтед во текот на летото, сепак, по победата на Спарс над Виган Атлетик со 9-1 победа во ноември и во тек со проблемите со повреди на дуото дефанзивци Кинг и Вудгејт, Доусон се воспоставил како карпа во срцето на одбраната Тотенхем. Тој требаше да пропушти само еден од натпревар на Спарс за остатокот на сезоната и неговото водство на и надвор од теренот виде како му е доделена капитенската лента на тимот по заминувањето на Роби Кин на заем во Селтик.
На 27 јануари 2010 година било објавено дека потпишал нов петгодишен договор со Тотенхем во трајност до 2015 година. Одличните перформанси на Доусон во текот на сезоната го довеле до освојување на наградата Играч на годината на Тотенхем. Неговата форма таа сезона довела до тоа напаѓачот на Манчестер Сити Карлос Тевез да го нарече "најдобар англиски одбранбен играч против кој сум играл" поради неговата сила. Во понеделник на 22 август 2011 година, тој го започнал и ги одиграл комплетните 90 минути заедно со Јунес Кабул против Манчестер Јунајтед во поразот со 3-0 на Олд Трафорд. Следната недела, Доусон започна и ги одиграл сите 90 минути против Манчестер Сити на Вајт Харт Лејн во уште еден катастрофален пораз со 5-1. Доусон го пропуштил остатокот од сезоната 2011-12 поради руптура на лигаментите на глуждот во текот на победата на Спарс со 3-1 во ФА Купот во победата над Стивениџ на 7 март 2012.
Доусон бил назначен за капитен на Тотенхем за сезоната 2012-13. Тој го постигнал својот прв гол во сезоната во победата со 3-1 над Рединг на Вајт Харт Лејн на 1 јануари 2013 година.
Хал Сити
На 26 август 2014, Доусон му се приклучил на Хал Сити на три-годишен договор за сума од 3.5 милиони фунти.
Репрезентативна кариера
Во 2003 започнува со англиската репрезентација до 21-на година.
Во јуни 2010 Фабио Капело го става меѓу 30 кандидати за Светското првенство во Јужна Африка; првично исклучени од конечната листа од 23-играчи, а потоа е повикан да го замени повредениот Рио Фердинанд.
Тој го направил своето деби за Англија во пријателскиот натпревар против Унгарија на 11 август 2010, во кои влегол во игра во второто полувреме.
Киро Настески
Киро Љубев Настески ( во —  во ) — македонски партизан, борец за слобода на Македонија и учесник во НОВ.
Животопис
По занимање бил земјоделец. Како симпатизер на народно ослободителното движење и определен за борба против окупаторот, во есента 1943 година станал борец во Првата македонско-косовска бригада заедно со својата сестра Мирка. Со Бригадата заминал во Егејска Македонија и учествувал во Февруарскиот поход. По тешките борби кај Богомила, се одвоиле со дел од четата на Август и на враќање биле фатени во селото Крапа и стрелани заедно со сестра му Мирка и други пет борци на 12 февруари 1944 година кај местото Барбарас - Бродско.
Франц Конрад фон Хецендорф
Франц Конрад фон Хецендорф  бил австроунгарски генерал и началник на генералштабот на австроунгарската војска на почеток на Првата светска војна.
Животопис
Роден е во предградието на Виена на 11 ноември 1852 година во семекство на пензионираниот генерал кој потекнувал од Моравска. Његовиот прадеда се стекнал со благородничка титула, па според тогашните обичаи тој станал војник многу млад, а имал и можност за брзо напредување во хијарархијара. Началник на генералштабот на австроунгарската војска станал во 1906 година. Бил познат по постојано заложување за модернизација на оружените сили на Австроунгарија. Верувал дека судирот помеѓу германската и словенската цивилизација е неизбежен. Се спротивставувал на Унгарската елита во заедничката држава, бил наклонет на Германија и се заложувал за слабење на Унгарското влијание. Бил загрижен и поради италијанските амбиции на Балканот.
Прва светска војна
Бил еден од главни заговарачи на војна против Србија по убиство на престолонаследникот Франц Фердинанд. Хецендорф предлагал нереални и грандиозни планови, не обрнувајќи внимание на терен, време и можности. Српската војска се покажала многу поефикасна од она што тој предвидувал.
Његовите први офанзиви против Италија исто така биле лошо водени и се завршувале со големи човечки загуби. Во првата воена година, неговите погрешки скапо ја чимеле австроунгарската војска.
Најкатастрофалнииот пораз го доживеал во тек на Брусиловата офанзива, кога австроунгарската војска имала над 1,5 милион загуби. Потоа австроунгарската војска не можела да дејствува без да се потпира на германските сили.
Постои и спротивно мислење на британскиот историчар Сирил Фолс кој тврдел дека Хецендорф бил најдобар стратег и дека германските генерали ги исползувале неговите планови.
Кон крајот на 1917 година, неговиот цар Карл го сменил од место началникот на генералштабит. Во 1918 година добил титула гроф. Починал на 25 август 1925 година во Пенцинг, предградието на Виена.
Торбешија
Торбешија — област во јужниот дел на Скопската Котлина во најголем дел во состав на Општина Студеничани и во помал дел во состав на општините Сопиште и Зелениково.
Географија и природни одлики
Торбешија се наоѓа меѓу планинските масиви на Сува Гора и Караџица на запад, Даутица на југ, Голешница и Китка на исток и Скоспката Котлина и западните разграноци на Таорска Клисура на североисток. Во целата област која е од ридско - планински карктер највисок врв е врвот Пепелјак на Караџица со надморска височина од 2475 метри, северно од него е врвот Миленов Камен со 2217 метри надморска височина.На северната страна на областа се врвовите Бајрак со надморска височина од 1527 метри и Китка со 1569 метри. На североисток се наоѓа Кадина Река и разграноците на Таорската Клисура на надморска височина од 960 метри. Речната мрежа на Торбешија е многу развиена, пред сè со карстните извори на реките: Оча, Пеколник, Патишка Река, Кадина Река и Маркова Река со вкупна должина на воден тек од 200 км и сливно подрачје од 400 км².
Настанок на името и историја
Настанокот на името на областа се поврзува со нејзините жители, Македонците со исламска вероисповед наречени Торбеши. Македонците со исламска вероисповед (т.н. Торбеши) во оваа област започнале масовно да се доселуваат од сливот на реката Радика во Западна Македонија кон крајот на XVIII век. Исламизација на македонското население во оваа област немало, освен само еден македонски христијански род (Панчевци од селото Пагаруша) кој преминал во исламската религија.
Терор и насилства врз христијанското население во оваа област постојано биле спроведувани од турските власти и разни разбојници, па така се забележани колежот на сите христијани во селската црква заедно со попот Драгутин во селото Патишка Река, по што постои и месност наречена Крвеница, а познати се колежи на христијанско население и во селата Држилово и Умово.
Името Торбешија оваа област го добива кон крајот на XVIII век и почетокот на XIX век по доселувањето на Торбешите (Македонци-муслимани) од Реканскиот крај и Дебарско од селата Жировница, Ростуше, Скудриње и други во Долна Река. Цртите на реканскиот говор, кој е дел од западно-македонското дебарско наречје, како и некои физичкио-антрополошки црти кај луѓето се сè уште забележителни во селата Долно Количани и Цветово.
За време на Втората светска војна во овој регион се водени големи борби со балистичките чети, неколку недели пред ослободувањето на градот Скопје. Уште од времето пред доаѓањето на Турците на Балканот познат е крвавиот судир меѓу селаните на селото Елово и севастократот Прибо поради многубројните неподносливи даноци и работни обврски, кој се проширил низ уште неколку села низ Торбешијата.
Население и демографски процеси
Торбешија денес има 20790 жители од кои 362 се Македонци, 14941 се Албанци, 3825 се Турци, 1662 се Бошњаци. Секако треба да се напомене дека и во оваа област (како и во другите каде живеат Македонци со исламска вероисповед) најголем дел од попишаните Турци и дел од попишаните Албанци се всушност Македонци со исламска вероисповед. Како и останатите македонски региони така и Торбешија ја зафатиле масовни преселби и иселувања, па од 40.000 жители во почетокот на втората половина на XX век, бројот се намалил на 20.000 жители денес.
Најголемиот број жители Торбешија го загубила кон крајот на педесеттите години на XX век кога огромен број од Македонците со исламска вероисповед и Турците масовно се иселил во Турција. Но во овие години се менува и етничката структура на овој регион па така огромниот број Албанци од Косово и Бошњаци од Санџак исто така на пат за иселување Турција, се населуваат во испразентите Македонски и Турски села.
Стратешки важно е тоа што од овој регион Албанците се рашируваат и населуваат во Велешко и централна Македонија, бидејќи од Велешкиот регион ги дели само планината Голешница. Дел од Албанците од Торбешија веќе се имаат населено во велешките села Горно Јаболчиште, Долно Јаболчиште, Бузалково и Сливник, исто така на местото на Турците од овие села кои се иселиле во Турција.
Села во Торбешија
Централно место на Торбешија, а воедно и нејзино најголемо село е Студеничани. Останати села во Торбешија се следниве села:
во составот на Општина Студеничани: Батинци, Драчевица, Долно Количани, Горно Количани, Црвена Вода, Алдинци, Цветово, Елово, Црн Врв, Маркова Сушица, Вртекица, Малчиште, Умово, Пагаруша, Калдирец, Осинчани, Рамни Габер, Морани
во составот на Општина Зелениково: Дејковец, Вражале, Гумалево, Тисовица, Палиград, Смесница, Страхојадица, Добрино
во составот на Општина Сопиште: Света Петка, Патишка Река, Јаболци, Чифлик и Држилово.
Економија
Главна економска гранка на Торбешија е земјоделството (полјоделство, сточарство и шумарство) бидејќи изобилува со шуми (100.000 ха, од кои 10.000 ха се во приватна сопственост), ливади и пасишта кои се протегаат на вкупно 80.000 ха (30.000 ха пасишта, 30.000 ха т.н. алпски пасишта и 20.000 природни ливади), а во шеесеттите години на минатиот век преку мелиоративни зафати во 10 села се созададени вештачки ливади, а во 7 села природни ливади.
Етнологија
Од големото етнолошко богатство на населението на оваа област најпозната е женската носија. Особено доста добро е проучена женската свадбена носија која е препознатлива по своите златни сирмени везови во пределот на градите. Од оваа област во збирките на народното творештво се запишани и повеќе народни песни, кои за жал се изумрени со промените во етничкиот состав на населението во педесеттите години на XX век.
Културни знаменитости
Во оваа област во близина на селото Маркова Сушица се наоѓа познатиот Марков Манастир изграден од Крале Марко, а возобновен од познатиот македонски просветител Кирил Пејчиновиќ кој бил 20 години игумен на истиот манастир.
Бања Лука
Бања Лука (босански, српски, хрватски: Banja Luka) е најголем град во Република Српска и втор најголем град во Босна и Херцеговина и претставува административен, културен и економски центар на Република Српска. Традиционално, Бања Лука била центар на регионот Босанска краина.
Географија
Бања Лука зазема површина од околу 96.2 километри квадратни и се наоѓа на реката Врбас, на надморска висина од 164 метри во областа која се наоѓа меѓу Динарските планини на југ и Панонската област на север. Градот има умерено континетална клима, со големи влијанија од Панонската низина. Годишната просечна температура изнесува 10,7 степени, просечната јануарска температура е 0,8 степени, а просечната јулска температура е 21,3 степени. Бања Лука се наоѓа на сеизмичко подрачје и во 1969 година била погодена од силен земјотрес.
Историја
За првпат, Бања Лука се споменува во 1494 година во повелбата на унгарскиот крал Владислав II Јагелович, издадена во Будим на латински јазик. Сепак, археолошките истражувања покажуваат дека во оваа област имало човечки населби во периодот од 5.000 до 3.5000 години п.н.е. Во предантичкиот период, Бања Лука и околината биле населени со племињата Мезеи и Осеријати, кои зад себе оставиле бројни населби. Откако ги поразиле Илирите, Римјаните ја освоиле оваа област, која била дел од провинцијата Илирик. Од тој период се пронајдени остатоци од патишта, воени логори (Castra) и цивилни населби (Municipium). По пропаста на Римското Царство, областа била населена од Словените. Средновековниот живот во Бања Лука и околината бил многу развиен за што сведочат остатоците од утврдените градови од 12 до 15 век. По пропаѓањето на средновековната босанска држава и по доаѓањето на Османлиите во 1528 година, Бања Лука добила посебно значење за време на Ферхад-паша Соколовиќ (1574-1588), кога била административен центар на Босанскиот пашалак. Во 1878 година градот бил окупиран од Австроунгарија, а по Првата светска војна станал дел од Кралството СХС. Во 1929 година, Бања Лука станала центар на Врбаската бановина во рамките на Кралството Југославија. Прв бан бил Светислав Тиса Милосављевиќ кој изградил многу важни објекти, како: Банската управа, Банскиот двор, Народниот театар, хотелот „Палас“, Соколскиот дом, градскиот парк, етнографскиот музеј итн. Исто така, банот ја осветил и црквата Исус Спасител, која била уништена за време на бомбардирањето во 1941 година.
Науката во 1797 година
1797 година во науката опфаќа некои значајни настани.
Бања Лука
Население
Само градот Бања Лука:
Култура
Благодарение на својата долга и вредна историја, градот Бања Лука има големо богато културно наследство. Во градот се наоѓаат неколку музеи, од кои треба да се издвојат Етнографскиот музеј (основан 1930 година) и музејот Босанска краина. Културната понуда во градот ја сочинуваат и две театарски куќи со вредна традиција: Народниот театар и театарот за деца, како и неколку културно-уметнички друштва. Најистакнатиот фолклорен ансамбл е ЦКУДМ „Веселин Маслеша“, РКУД „Пелагич“ и КУД „Чајевец“. Во строгиот центар на градот се наоѓа и тврдината Кастел, добро сочувана римска воена тврдина, каде што се одржува и еден од најголемите музички фестивали на теријаторијата на Босна и Херцеговина - „Јелен Демофест“ на кој имаат настапувано музички имиња, како што се: Guano Apes, Макс Ромео, Eyesburn, „Суперхикс“, Визија, „Хладно Пиво“ и многу други.
Едно од значајните културни места во градот е Банскиот двор, кој денес делува како културен центар. Граден е во периодот меѓу 1929 и 1932 година. Во 1955 година оваа градба прераснала во Дом на култура, со претставителна концертна сала, галерија и ресторан.
Останати поважни културно-историски места во градот и во околината се: Улицата Господска, споменикот на писателот Петар Кочиќ, споменикот на Бањ Брдо, Соколската куќа, Хипотекарната банка, хотелот „Палас“, старото Српско основно училиште, Царски друм, манастирот Траписти, старата железничка станица, гробот на Сафикада, манастирот Гомионица, средновековниот град Звечај, Музејот на современата уметност на Република Српска итн.
Туристички атракции
Во околината на Бања Лука се наоѓаат неколку туристички атракции:
Сообраќај
Отсекогаш, Бања Лука била важна сообраќајна раскрсница во овој регион. Во Римското Царство низ градот поминувал патот Servetium - Salona што ги поврзувал римските провинции Далмација и Панонија. Во 1873 година била пуштена во употреба железничката линија Бања Лука - Добрљин, како прва железничка пруга во Босна и Херцеговина. На оддалеченост од 25 километри од градот се наоѓа меѓународен аеродром.
Делиновска Река
Делиновска Река — река во средишниот дел на Македонија и десна притока на Кадина Река.
Течение
Реката извира на планината Голешница. По своето течение, реката поминува низ селото Дејковец. Се влева во Кадина Река од нејзината десна страна.
Био-Саваров закон
Био-Саваров — равенка која го опишува магнетното поле создадено од електричната струја. Таа го поврзува магнетното мполе по големина, насока должина и близина до електричната струја. Законот важи како магнетостатска приближност, и е во согласност со Амперов закон и Гаусовиот закон за магнетизмот. Именуван е според Жан-Батист Био и Феликс Савар кој ја откриле оваа законитост во 1820 година.
Електрични струи (по должина на закриваена права)
Био-Саваровиот закон се користи за пресметувањер на вкупното магнетно поле B во местоположбата r создадено од постојана струја I (на пример жица): постојаниот тек на полнежот кој е постојан по време и по полнеж ниту се насобира ниту пак се губи во која било точка. Законот е физички пример за линиски интеграл, кој се проценува по патеката C во која што тече електричната струја. Равенката во SI единици е:
каде d\mathbf{l} што векторот чија магнитуда е должина на диференцијал елемент на жица во правец на конвенционална струја,, целосно поместување на вектор од елементот од жица (\mathbf{l}) до точката во која полето се пресметува (\mathbf{r}), и μ0 е магнетна константа. Алтернативно:
каде е единечен вектор на \mathbf{r'}. Болдираните симболи се означени векторски големини.
Интегралот е вообичаено околу затворена крива, каде електричните струи можат само да течат околу затворени патеки. Бесконечно долга жица (пример е дефинирањето на основната SI единица за јачина на струјата Ампер) е пак спротивен пример.
За да се примени равенката, точката во просторот која може да се пресмета каде магнетното поле се избира произволно (\mathbf r). Сметајќи дека точката е статична линискиот интеграл за патеката за електричните струи се персметува за да определи вкупното магнетно поле во таа точка. Примената на овој закон имплицитно се заснова на принципот на суперпозиција за магнетните полиња, т.е. магнетното поле е векторски збир од полињата создадени од секој бесконечно мал дел на жицата.
Електрични струи(низ зафатнината на проводник)
Записите од погоре функционираат добро кога струјата се зема да тече низ бесконечно тенка жица. Доколку проводникот има одредена зафатнина, соодветен запис за Био-Саваровиот закон би бил:
или, поинаку:
Био-Саваровиот закон е од основно значење за магнетостатиката, имајќи слична улога како и Кулоновиот закон во електростатиката. Кога магнетостатиката не важи, Био-Саваровиот закон треба да се замени со Ефименковите равенки.
Постојана непроменлива струја
Во специјални случаи постојаната непроменлива струја I, во магнетно поле \mathbf{B} е:
т.е. струјата може да се извади надвор од интеграл.
Точкест полнеж со постојана брзина
Во случај на точкеста наелектризирана честичка q која се движи со константна брзина v, Максвеловите равенки ги даваат следниве изрази за електричното и магнетното поле:
каде е единичен вектор со насока од моменталната положба на честичката до точката каде се мери полето, а θ е аголот меѓу \mathbf v и \mathbf r'.
Кога v2 ≪ c2, електричното и магнетното поле може приближно да се запишат како
Овие равенки го претставуваат Био-Саваровиот закон за точкест полнеж поради блиската аналогност со стандардниот Био-Саваров закон зададен погоре. Овие равенки првпат биле изведени од Оливер Хевисајд во 1888.
Примена на магнетната реактивност
Био-Саваровиот закон може да се употреби за пресметување на магнетните реактивности дури и на атомско или молекуларно ниво. На пример може да се пресметаат хемиските заштити или магнетната сусцептибилност, под услов густината на струјата пресметана преку квантномеханичката теорија.
Примена во аеродинамиката
Био-Саваровиот закон исто така се употребува во аеродинамичката теорија за да се пресмета брзината предизвикана од вртложните сили.
Во аеродинамиката улогите на вителноста и струјата се спротивни во споредба со магнетната примена. Во Максвеловиот труд од 1861 'On Physical Lines of Force', силата на магнетното поле H била дирекно изедначена со вителноста (спин), каде B е тежинската вителност која е еден вид на густина за вртложното море. Макцвел сметал дека магнетната пермеабилност μ е мерка за густината на вртложното море. Па и оттука и врската,
Оваа равенка за електричната струја може да се смета за проточна струја на електричниот полнеж при што се вклучува и линиското движење. Слично, и магнетната равенка е индуктивната струја која вклучува спин.Не постои линиско движење кај индуктивната струја по насоката на векторот  B. Магнетната индуцирана струја ги претставува линиите на силата. Особено ги претставува линиите на обратно пропорционалниот закон за силата.
Во аеродинамиката индуцираните воздушни струења создаваат соленоидни прстени околу вртложната оска која ја има улогата на струјата во магнетизмот. Ова доведува струењата во аеродинамиката да ја имаат истата улога како и векторот на магнетната индукција B во електромагнетизмот.
Во електромагнетизмот линиите на векторот B создаваат соленоидни прстени околу изворот на електричната струја, додека пак во аеродинамиката со воздушните струења создаваат соленоидни прстени околу изврот по вртложната оска.
Па така во електромагнетизмот, вителот ја има улогата на ефект, додека пак аеродинамиката ја има улогата на причина. Може да се согледа дека линиите на векторот B изолирани се подеднакво слични со оние во аеродинамиката на таков начин што векторот B е вртложната оска и H е кружната брзина баш онака како што е во Максвеловиот труд од 1861.
Во две димензии, вртложната линија при бесконечна мала должина, и индуцираната брзина во точката е определена со:
каде Γ е силата на вителот и r е нормалното растојание меѓу точката и вртоложната линија.
Ова е граничен случај на равенката за отсечоци на вителот со конечни должини:
каде A и B се аглите меѓу линијата и двата краја на отсечокот.